AI Song Contest
El Festival dela Canción d'EA (n'ingrés AI Song Contest i AI Songfestival) es un concussu musical en que partecipan paísis d'Uropa i Ustralia con cancionis compuestas d'enteligencias artificialis. Se celebra dendi mayu del 2020 i l'entanga l'organización de telivisión olandesa Omroepvereniging VPRO, en calavorandu con NPO 3FM i NPO Innovation.
 
La canción ganaora es la que más puntus acibi delos otrus paísis partecipaoris i del'audencia. La primel canción que ganó'l concussu hue Beautiful the World, dela banda ustraliana d’EA Uncanny Valley.

Orihinis i estória
Tras del suspendimientu d’Urovisión 2020 pol andanciu del viru del Covid-19 n'Uropa, la produtora de telivisión olandesa Karen van Dijk (dela impresa VPRO) tuvu l'acuerdu d'entangal un festival entrenacional de música hecha d'enteligencias artificialis. Esta idea gustó alos mandonis delas impresas VPRO i NPO Innovation i, col'ayúa de NPO 3FM, aviarun la primel edición del concussu el 12 de mayu del 2020, la quala tuvu un grandi déssitu. A partil d'antoci, algotras impresas relacionás col mundu dela música i delas enteligencias artificialis (comu puean sel Amsterdam Music LAB, DeepMusic.ai i Wallifornia MusicTech) s'arrocharun a calavoral nel preparu del festival enos añus siguientis.

Partecipación

Estremeñus nel Festival de la Canción d'EA
El Festival dela Canción d'EA entavia no dispusu dela partecipación de bandu nengunu d'Estremaúra.

Guipa tamién
Festival d’Urovisión
Festival d’Uropa Libri
Festival de Turkvisión

Referencias

Atijus p'ahuera
Página ofical
Twitter ofical
Página oficial en VPRO

Espetáculus